projekt
Purireklaami pindade rendileping

Aktsiaselts Tallinna Linnatransport, registrikood 10312960, asukoht Kadaka tee 62a, 12618 Tallinn, juhatuse liige Kaido Padar (edaspidi: Rendileandja)
ja 
… , registrikood …, aadress …, juhatuse liige … (edaspidi: Rentnik) 		
edaspidi  eraldi  ja  üksikult nimetatud pool ning koos ja ühiselt nimetatud pooled, sõlmisid käesoleva lepingu (edaspidi Leping) alljärgnevatel tingimustel:
1. LEPINGU ESE
1.1. Lepinguga annab Rendileandja Rentnikule kasutamiseks kontaktvõrgu infrastruktuuri kandemastid Lepingu Lisas nimetatud asukohtades selleks, et ühendatuna kandemastidega esitada purireklaami. 
1.2. Pooled on kokku leppinud, et Lepingu Lisa veerus A ja D nimetatud identifitseerimistunnused ja tähtajad on antud Tallinna Linna poolt (https://tera.tallinn.ee/) ning neist sõltub edaspidi Lepingu kehtivus ja ulatus (punkt 5.2.) ning eksponeerimise perioodi pikendamise taotlemiseks on Rentnik Lepingu alusel volitatud. 
1.3. Pooled on kokku leppinud, et Lepingu sõlmimisel on Lepingu esemeks kandemastid Lepingu Lisas nimetatud kokku 22 asukohas. Neid loetakse reklaamipindadeks ja renti arvestatakse ning makstakse iga reklaamipinna eest. 
1.4. Kui see on tehniliselt võimalik, võivad Pooled sõlmida reklaamipindade valgustamise tarbeks eraldi kokkuleppeid, leppides vajadusel kokku ka sellest tulenevate kulude kandmise. Kui selleks kasutatakse Rendileandja elektrienergiat, võib Rendileandja vastavad kulud lisada rendi arvele (edaspidi kõrvalkulud).  
2. RENT 
2.1. Rentnik on kohustatud maksma rendileandjale renti … eurot ühe rendipinna kohta kuus. Kui käibemaks kuulub lisamisele, maksab Rentnik koos rendiga ka käibemaksu seadusjärgses määras. 
2.2. Rendi maksmise kohustus algab Lepingu sõlmimise kuule järgnevast kuust ja see ei sõltu  punktist 3.1. 
2.3. Rentnik on kohustatud tasuma rendi jooksva kasutuskuu eest ja eraldi kokkuleppe alusel kõrvalkulud (p 1.4.) eelneva kasutuskuu eest Rendileandja arve alusel 7 päeva jooksul arvates arve esitamisest ülekandega Rendileandja arvel näidatud pangakontole.  
2.4. Rendi, kõrvalkulude või leppetrahvi maksmisega viivitamisel maksab Rentnik tähtaegselt tasumata summalt leppetrahvi  0,05% (null koma null viis protsenti) iga viivitatud päeva eest, kuni võla tasumiseni.
2.5. Rendileandjal on õigus pärast 12 kuu möödumist Lepingu sõlmimisest muuta punktis 2.1. nimetatud rendi tasu määra selle võrra kuipalju muutus tarbijahinnaindeks (edaspidi THI) eelnenud 12 kuulisel perioodil Statistikaameti andmetel, kuid mitte enam kui 5%. Eeskirjeldatud õigus on Rendileandjal iga kord pärast 12 kuu möödumist rendi muutmisest. Renti ei muudeta, kui THI muutus eelnenud 12 kuulisel perioodil ei ületanud 2%. 
2.6. Rendi muutmisest p 2.4. alusel teatab Rendileandja Rentnikule kirjalikult  ja renti muudetakse teate saatmise kuule järgnevast kuust. 
3. RENTNIKU TEISED KOHUSTUSED
3.1. Rentnik on kohustatud kooskõlastama Rendileandjaga purireklaami paigaldamise tehnilised lahendused reklaamipindade lõikes, sealhulgas purireklaami paigaldamiseks kasutatavad seadmed ja materjalid ning alustama paigaldamisega hiljemalt kahe kuu jooksul arvates Lepingu sõlmimise päevast. Rendileandja võib seada kooskõlastamisel Rentnikule kohustuslikke tingimusi ja kooskõlastamisest keelduda, samuti nõuda ka kooskõlastatud tehnilise lahenduse muutmist, kui ilmneb kandemastide kahjustamise oht või kahjustamine.
3.2. Rentnik kohustub taotlema ja hoidma kehtivana kõik purireklaami paigaldamiseks vajalikud load ja kooskõlastused ning järgima Tallinna linna välireklaami ja teabe paigaldamise korda ja heakorraeeskirja ning teisi asjakohastest õigusaktidest tulenevaid reegleid, mis võivad Lepingu kehtivuse ajal muutuda. Normide täitmise kulud ja nende rikkumisest tulenevad kahjud kannab Rentnik.
3.3. Kui Tallinna linn keelab mõne reklaamipinna kasutamise, kohaldatakse p 5.2.  
3.4. Rentnikul ei ole õigust anda kolmandatele isikutele üle Lepingust tulenevaid õigusi ja kohustusi või Lepingut tervikuna, ilma Rendileandja nõusolekuta. 
3.5. Kui Rentnik kavandab reklaami edastamist, mis võib olla häiriv, näiteks šokeeriva sisuga sotsiaalreklaam või mida võib tõlgendada ühistranspordi mainet kahjustavana, siis peab Rentnik sellise reklaami Rendileandjaga eelnevalt kooskõlastama ning kui Rendileandja reklaami ei kooskõlasta, siis selle edastamisest loobuma.  
3.6. Pooled arvestavad, et Rendileandja võib ühepoolselt nõuda purireklaami eemaldamist, mille sisu ei vasta õigusaktidele, kooskõlastuse tingimustele või kahjustab ühistranspordi või Rendileandja mainet. 
3.7. Rendileandja kooskõlastuse tingimused ja nõuded (punktid 3.1., 3.5. ja 3.6.) on Rentnikule täitmiseks kohustuslikud. Nende tähajaks täitmata jätmise korral on Rendileandjal õigus nõuda leppetrahvi 100 eurot päevas, kuni kohustuse täitmise päevani.
4. VÄÄRAMATU JÕUD
4.1. Pool ei vastuta sõltumata tema süü olemasolust või puudumisest oma kohustuse rikkumise eest üksnes siis, kui ta tõendab, et rikkus kohustust selle täitmist takistava asjaolu tõttu, mida ta ei saanud mõjutada, ja kui sellise takistava asjaolu arvesse võtmist Lepingu sõlmimise ajal või selle vältimist või takistavast asjaolust või selle tagajärgedest ülesaamist ei saanud temalt mõistlikkuse põhimõttest lähtudes oodata.
4.2. Kui punktis 4.1. nimetatud takistav asjaolu on ainult ajutine, ei vastuta pool kohustuse rikkumise eest üksnes aja vältel, mil takistav asjaolu mõjutas kohustuse täitmist.
4.3 Kui pool ei vastuta kohustuse rikkumise eest vastavalt Lepingu punktile 4.1., võib teine pool siiski peatada omapoolsete kohustuste täitmise, lõpetada Lepingu ja kasutada muid õiguskaitsevahendeid. 
4.4. Pool, kes rikub kohustust punktis 4.1 nimetatud  takistava asjaolu tõttu, peab sellest asjaolust ja selle mõjust tema võimele kohustust täita teatama viivitamata, kui ta sai takistavast asjaolust teada või pidi sellest teada saama. Teatamata jätmise korral vastutab ta sellega teisele poolele tekitatud kahju eest. 
4.5. Pool ei või tugineda kohustuse rikkumisele teise poole poolt ega kasutada sellest tulenevalt ühtki õiguskaitsevahendit, kui kohustuse rikkumise põhjustas tema enda käitumine.
4.6. Punktis 4.1. nimetatud takistava asjaolu esinemine ei vabasta pooli kohustusest võtta tarvitusele kõik võimalikud abinõud kohustuse rikkumise tekitatava kahju vältimiseks või vähendamiseks.
5. LEPINGU JÕUSTUMINE, TÄHTAEG JA LÕPETAMINE
5.1. Leping jõustub päevast, mil sellel on mõlema poole digitaalallkirjad. Leping kehtib neli aastat arvates jõustumisest.
5.2. Kui Tallinna linna luba või kooskõlastus Lepingu Lisas nimetatud asukohas purireklaami paigaldamiseks on tähtajaline ja seda ei pikendata, siis loevad pooled, et Leping lõpeb selle asukoha osas ennetähtaegselt ja Rentnik on kohustatud purireklaami ning selle paigaldamiseks kasutatud seadmed kandemastide küljest eemaldama omal kulul hiljemalt loa või kooskõlastuse kehtivuse viimasel päeval.
5.3. Rentnik võib Lepingu lõpetada ennetähtaegselt, teatades Rendileandjale Lepingu lõpetamise soovist kirjalikult ette vähemalt 90 kalendripäeva, kooskõlastades seejärel hiljemalt 30 kalendripäeva jooksul Rendileandjaga purireklaami ja selle paigaldamiseks kasutatud seadmete kandemastidelt eemaldamise graafiku. 
5.4. Rendileandja võib Lepingu lõpetada ennetähtaegselt, teatades Rentnikule Lepingu lõpetamise soovist kirjalikult ette vähemalt 30 kalendripäeva, kui Rentnik ei asu Lepingut täitma, viivitab rendi maksmisega üle 30 päeva või rikub Lepingut korduvalt või oluliselt. 
5.5. Punktis 5.3 ja 5.4. nimetatud juhul on Rentnikul kohustus tasuda renti kuni Lepingu lõpuni ja eemaldada purireklaami ning selle paigaldamiseks kasutatud seadmed kandemastide küljest hiljemalt Lepingu kehtivuse viimase päeval.  
5.6. Kui Rentnik tähtaegselt purureklaami või selle paigaldamiseks kasutatud seadmeid kandemastide küljest ei eemalda, on Rendileandjal õigus need ise eemaldada või nende eemaldamine tellida ja Rentnik on kohustatud hüvitama Rendileandjale sellega seoses tekkinud kulud.
6. LÕPPSÄTTED JA LEPINGU LISA
6.1. Kõigis Lepinguga reguleerimata küsimustes juhinduvad pooled Eesti Vabariigi seadustest.
6.2. Poolte kontaktisikud Lepingu täitmisega seotud küsimustes on: Rendileandja poolt … , telefon … , e-post … ja Rentniku poolt juhatuse liige … , telefon …, e-post … .
6.3. Vaidlusalused küsimused lahendavad pooled läbirääkimiste teel. Juhul, kui kokkulepet ei saavutata, lahendatakse vaidlusalune küsimus Harju maakohtus.
4.4. Lepingu Lisa – Lepingu esemeks olevad reklaamipinnad.

Rentnik:						Rendileandja:
…							Aktsiaselts Tallinna Linnatransport
reg nr							reg nr 10312960
… 							Kadaka tee 62a,  12618 Tallinn
Tel:							Tel: +372 643 4000			
						

(allkirjastatud digitaalselt)				(allkirjastatud digitaalselt)

…							Kaido Padar
juhatuse liige                                                            	juhatuse liige 

